ร่วมกันสร้างองค์กรก้าวหน้า อย่างมีสุขด้วย Happy 8
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

.....จิวัสสา ติปยานนท์
 
ในโลกปัจจุบันหัวใจสำคัญที่จะนำพาองค์กรไปสู่การเติบโตอย่างยั่งยืนและพร้อมรับมือต่อการเปลี่ยนแปลงรวมทั้งการแข่งขันทางธุรกิจอย่างเต็มความสามารถไม่ใช่เทคโนโลยีชั้นสูง หรืองบประมาณดำเนินการอันมากมายมหาศาลอีกต่อไป แต่กลับเป็นพนักงานทุกคนขององค์กรนั่นเอง ดังนั้นหลายๆ องค์กรจึงให้ความสำคัญต่อการพัฒนาคุณภาพและทักษะของพนักงานมากขึ้น ด้วยการจัดวางกระบวนการพัฒนาอย่างมีเป้าหมายและมียุทธศาสตร์ในการดำเนินการเช่นเดียวกับแผนการดำเนินงานด้านอื่นๆ ขององค์กร
สถาบันธุรกิจเพื่อสังคม ตลาดหลักทรัพย์แห่งประเทศไทย และแผนงานสุขภาวะองค์กรภาคเอกชน สำนักงานกองทุนสนับสนุนการสร้างเสริมสุขภาพ (สสส.) ตระหนักถึงความสำคัญของการพัฒนาคุณภาพ ทักษะในการทำงาน และความสุขในการใช้ชีวิตของพนักงาน อันเป็นการแสดงถึงความรับผิดชอบต่อสังคมภายในองค์กร (Inner CSR) เช่นกัน จึงได้ร่วมกันดำเนินโครงการ “องค์กรก้าวหน้าอย่างมีสุขด้วย Happy 8” โดยเห็นว่าแนวทางในการพัฒนาพนักงานขององค์กรที่สำคัญคือ การสร้างความสมดุลระหว่างชีวิตการทำงานและการใช้ชีวิตของพนักงานและครอบครัวด้วยหลักการของ Happy 8 ความสุขแปดประการ อันประกอบด้วย
l Happy Body สุขภาพดี
l Happy Heart น้ำใจงาม
l Happy Relax การผ่อนคลาย
l Happy Brain หาความรู้
l Happy Soul การมีคุณธรรม หิริโอตตัปปะ
l Happy Money การที่สามารถจัดการรายรับ รายจ่ายของตนเองได้
l Happy Family ครอบครัวที่ดี
l Happy Society สังคมดี
และเพื่อให้องค์กรต่างๆ ได้เรียนรู้ ทำความเข้าใจ และแลกเปลี่ยนความคิดเห็นเกี่ยวกับหลักการ Happy 8 และแนวทางในการนำหลักการดังกล่าวไปปฏิบัติ ตลอดจนได้มีโอกาสศึกษากรณีตัวอย่างที่ดีขององค์กรที่มีการปฏิบัติในเรื่องดังกล่าว สถาบันธุรกิจเพื่อสังคมและแผนงานสุขภาวะองค์กรภาคเอกชน (สสส.) จึงได้จัดเวทีเสวนาแลกเปลี่ยนเรียนรู้เรื่อง “องค์กรก้าวหน้าอย่างมีสุขด้วย Happy 8” ขึ้นในปี 2553 รวมจำนวนทั้งสิ้น 4 ครั้ง คือวันที่ 19 และ 26 มี.ค.นี้ และในเดือน พ.ค. จำนวน 2 ครั้ง คือ วันที่ 18 และ 25 พ.ค.
โดยมุ่งหวังว่าผู้บริหารขององค์กรที่ได้รับเชิญเข้าร่วมเวทีเสวนาจะได้ตระหนักถึงความสำคัญของหลักการ “Happy 8” และความรับผิดชอบต่อสังคมภายในองค์กร (Inner CSR) และนำหลักการทั้งสองไปใช้ในการส่งเสริมการดำเนินงานด้านความรับผิดชอบต่อสังคม สิ่งแวดล้อม และชุมชนขององค์กร อันจะส่งผลต่อการสร้างความได้เปรียบในการแข่งขันทางธุรกิจ สร้างมูลค่าเพิ่มให้แก่ธุรกิจและองค์กรควบคู่ไปกับการพัฒนาสังคมอย่างยั่งยืน รวมทั้งสามารถนำความรู้ ความเข้าใจในการดำเนินงานด้านความรับผิดชอบต่อสังคมไปเชื่อมโยงกับการดำเนินงานด้าน CSR ทั้งภายในและภายนอกองค์กร ให้สอดรับกับมาตรฐานการดำเนินงานด้านความรับผิดชอบต่อสังคมในระดับสากล เช่น ISO 26000, GRI ฯลฯ 
นอกจากนี้ ความคิดเห็นและกรณีศึกษาของผู้เข้าร่วมเวทีเสวนาทุกท่านจะนำไปสู่การค้นหา “Best Practice” ของแต่ละองค์กรต่อไป ดังนั้นประเด็นสำคัญของการบรรลุวัตถุประสงค์ดังกล่าวของการเข้าร่วมเวทีเสวนา คือ ผู้เข้าร่วมเวทีได้มีการจัดเตรียมข้อมูลมาแลกเปลี่ยนเรียนรู้ในประเด็นเกี่ยวกับองค์กรก้าวหน้าอย่างมีสุขด้วย Happy 8 จำนวน 1 ประเด็น พร้อมทั้งจัดทำเอกสารประกอบเพื่ออธิบายถึงแนวทางการปฏิบัติขององค์กรในประเด็นดังกล่าวว่าเป็นอย่างไรด้วย สถาบันธุรกิจเพื่อสังคมและแผนงานสุขภาวะองค์กรภาคเอกชน (สสส.) จึงขอเชิญชวนทุกองค์กรที่ได้รับเชิญและให้ความสำคัญต่อการสร้างองค์กรก้าวหน้าอย่างมีสุขด้วย Happy 8 และความรับผิดชอบต่อสังคมภายในองค์กร (Inner CSR) เข้าร่วมเวทีเสวนาแลกเปลี่ยนเรียนรู้เรื่องดังกล่าว เพื่อการพัฒนาพนักงาน พัฒนาองค์กร และพัฒนาการดำเนินงานด้านความรับผิดชอบต่อสังคมอย่างยั่งยืนและเชื่อมโยงกับมาตรฐานระดับสากล